Good People, compania care deține brandul frufru, a lansat o emisiune de obligațiuni pe piaţa AeRO (Sistemul Alternativ de Tranzacţionare al Bursei de Valori Bucureşti).

Good People a apărut pe piață în 2005, și s-a numit inițial Mondo di Pasta (producea inițial paste), iar produsele sale, comercializate sub marca frufru, se vând în mai mult de 200 de unități de retail, fiind prezente în oferta reţelelor Mega Image, Billa, OMV sau Inmedio.

Veniturile de anul trecut ale Good People (care a lansat și sucurile Urban Monkey în 2015) s-au cifrat la 17,5 milioane lei, duble față de 2014, în vreme ce profitul a fost de circa 450.000 de lei în scădere puternică în raport cu 2014, când era de 1,7 milioane lei.

Compania i-a avut drept consultanți pe BRK Financial Groupşi a emis 45.592 de obligaţiuni, la preţul nominal de 100 de lei, iar emisiunea a fost subscrisă de 24 de investitori persoane fizice și unul, persoană juridică.

Banii obținuți se vor utiliza pentru dezvoltarea, extinderea capacității de producție și a punctelor de comercializare.

Good People e deținută de Johann Gabriel Heubach, 39%, Mihai Simiuc, 25%, Gavril Marius Zaharia, 16,8%, Sergiu Neguț, 11,2%, Codruța Maria Brujan, 6%, Philipp Stefan Hausmaninger, 1% și Arancea (companie) – 1%.